open-index/open-wikipedia-markdown huggingface dataset:
Med døden i hælene

***Med døden i hælene*** *kan vise til:*

* ''Med døden i helene'' (1950) – en amerikansk film fra 1950 regissert av Norman Foster (originaltittel: *Woman on the Run*)
* ''Med døden i helene'' (1967) – en italiensk film fra 1967 (originaltittel: *Bersaglio mobile*)
* *[[Med døden i hælene (1981)|Med døden i hælene]]* (1981) – en amerikansk spillefilm fra 1981 med Charles Bronson i hovedrollen: (originaltittel: *Death Hunt*)
**[[Med døden i hælene (1986)|Med døden i hælene]]* (1986) – en amerikansk spillefilm fra 1986 (originaltittel: *Agent on Ice*)
YIT

**YIT Oyj** er et finsk aksjeselskap med virksomhet innen entreprise, facility management og bygge- og anleggsnæringen. Selskapet har sin historie tilbake til 1912, da det svenske ingeniørselskapet Allmänna Ingeniörsbyrån etablerte en avdeling i det som da var Storfyrstedømmet Finland. Det svenske selskapets navn ble oversatt til finsk som Yleinen Insinööritoimisto, som i dag er forkortet til YIT.

YIT er notert på OMX-børsen. Hovedkontoret ligger i Helsingfors.

## YIT i Norge
YIT AS skiftet navn til Caverion Norge AS den 1. juli 2013.

YIT-konsernets internasjonale virksomhet med mer enn 25,000 ansatte er ledet av Juhani Pitkäkoski (President and CEO) og delt inn i fire forretningssegmenter:
* Building and Industrial Services Northern Europe ledet av Matti Malmberg (Finland)
* Building and Industrial Services Central Europe ledet av Karl-Walter Schuster (Tyskland)
* International Construction Services ledet av Kari Kauniskangas (Finland)
* Construction Services Finland ledet av Tero Kiviniemi (Finland)

4. juli 2019; Peab kjøper YITs asfalt-, pukk- og grusvirksomhet i Norden.

## Referanser


## Eksterne lenker
*
Europavei 512

**E512** eller **Europavei 5121** er en europavei som går mellom Remiremont og Mulhouse i Frankrike.

## Knutepunkter
}

|}

## Referanser
Ryu

:*Ryu kan også være [[Yoo (etternavn)|et koreansk etternavn]]*
**Ryu** er en amerikansk rapper som er med i bandene Fort Minor, Styles of Beyond og Demigodz, han er en kjent rapper og var også med i og lage Linkin Park albumet *[[Reanimation]]* med Mike Shinoda, han er med i sangen «Wth>You» på albumet. Han og Mike har hatt god kontakt siden 1996, på den tiden jobbet Mike med kovrene til cd-ene deres. Han har også lagd et eget soloalbum, *Megadef*, som fikk ganske bra kritikk.
Karpelaksfisker

* Acestrorhynchidae
* afrikanske tetraer
* blyantfiskfamilien
* bunntittere
* Chilodontidae
* Citharinidae
* Crenuchidae
* Curimatidae
* Cynodontidae
* Distichodontidae
* Erythrinidae
* gjeddekarpelakser
* Hemiodontidae
* Hepsetidae
* karpelakser
* Parodontidae
* Prochilodontidae
* Salminopsidae †
* Serrasalmidae
* Sorbinicharacidae †
* øksefisker

**Karpelaksfisker** er en gruppe strålefinnede fisker. Noe over 200 arter finnes i Afrika, resten finnes i Amerika.

De kan skilles fra karpefisker på at de har en fettfinne og på at de mangler svelgtenner. De har derimot som regel tenner i kjevene. Den største arten, *[[Hydrocynus goliath]]*, blir 1,4&nbsp;m lang. Den minste blir ca. 13&nbsp;mm. Mange arter er under 3&nbsp;cm i lengde.

De få artene som blir store er viktige matfisker. De fleste artene er imidlertid små stimfisk. Mange arter kjent som tetraer er populære i akvarier på grunn av sine sterke farger, sin hardførhet og toleranse overfor andre fisk.

## Eksterne lenker
*
Mekanikeren

: *For filmen fra 2011 med samme navn, se [[The Mechanic (2011)]]*

***Mekanikeren*** (originaltittel: *The Mechanic*) er en amerikansk action-krim fra 1972 med Charles Bronson og Jan-Michael Vincent i hovedrollene. Regi er ved Michael Winner.

I 2011 kom en nyinnspilling.

## Handling
Arthur Bishop (Bronson) er en etterspurt men aldrende «mekaniker», dvs. leiemorder for mafiaen. Hans spesialitet er å få det til å se ut som ofrene har vært utsatt for en ulykke. En ung læregutt (Vincent) er interessert i å gå i hans fotspor og Arthur tar ham derfor i sin lære. Den unge læregutten ser imidlertid ut til å ha sine egne motiver for å lære hans knep. Samtidig med dette setter hans egne oppdragsgivere ut en «kontrakt» på ham som straff for at han har tatt en lærling under sine vinger uten deres godkjennelse.

## I rollene
(utvalg)
* Charles Bronson som  Arthur Bishop 
* Jan-Michael Vincent som  Steve McKenna 
* Keenan Wynn som  Harry McKenna («Big Harry») 
* Jill Ireland som En pike
* Linda Ridgeway som Louise

## Eksterne lenker
*
Bonaires flagg

**[[Bonaire]]s flagg** har fargene gult, sort, rødt, hvitt og blått. Plasseringen av farger og symboler er fastlagt etter matematiske forhold. 

## Symbolikk
Flaggets «ring» forestiller et kompass og viser til at Bonaires innbyggere er gode sjøfolk og fiskere. På ringen er fire likesidede trekanter plassert. Disse symboliserer at alle mennesker er like mye verd, uansett om de kommer fra nord, øst, sør eller vest. Uansett hvor man hadde vokst opp på øyen, alle var like mye verd. 

Den røde stjernen med seks tagger er bygget opp av to likesidede trekanter. Den symboliserer Bonaires seks opprinnelige landsbyer, Playa, Nikiboko, Tera Korá, Antriol, Nort Saliña og Rincón. Den røde fargen symboliserer blodet, øyboernes vilje til å overleve.

Den gule delen symboliserer solen og øyens blomster. De fleste opprinnelige blomstene på Bonaire er gule, som for eksempel Kibrahacha, Anglo og kaktusblomstene.

Hvitt står for fred og internasjonalisme.

Sjøen med sine høye bølger utgjør den blå delen av flagget, som også symboliserer bonaireanenes mot. Under den annen verdenskrig deltok mange som sjøfolk for å holde oljetransporten fra Venezuela i gang. Av disse døde ca. 80% etter at skipene de var ombord på hadde blitt torpedert av ubåter.

Flagget ble offisielt tatt i bruk 11. desember 1981. Vexillologen Whitney Smith deltok i utformingen av flagget.

## Referanser
7,65 × 17 mm Browning

**7,65 mm × 17 Browning** (.32 ACP) er en patron for pistol designet av John Moses Browning.

Patronen ble introdusert i 1899 av Fabrique Nationale og ble først brukt i Browning M1900. Patronen var populær frem til en stund etter den andre verdenskrig, og enkelte maskinpistoler ble også kamret for patronen

## Alternative navn
* .32 ACP
* .32 Auto 
* .32 Browning Auto
* 7,65 x 17 mm
* 7,65 x 17mm SR (SR = Semi-Rimmed)

## Se også
* Liste over patrontyper
* :Kategori:Skytevåpen i kaliber 7,65 mm

## Referanser
Kårstø gasskraftverk

**Kårstø gasskraftverk** var et gasskraftverk på Kårstø prosessanlegg i Tysvær kommune i Rogaland. Kraftverket var av typen kraftvarmeverk med kogenerasjon, som vil si at det besto av en gassturbin og en dampturbin kombinert med en varmegjenvinningskjele. Verket var eid av Naturkraft, der Statkraft og Statoil fra starten eide 50 % hver, og hadde ca. 35 ansatte.

Kraftverket ble satt i drift 1. november 2007. Anlegget kostet to milliarder kroner. Kjell Magne Bondeviks første regjering ble felt i mars 2000 da de stilte kabinettspørsmål, men var ikke i kontinuerlig drift, pga. ulønnsomhet. Verket fikk gratis utslippskvoter fra staten tilsvarende 1,6 millioner tonn CO<sub>2</sub> til og med 2012. Da kvoten var oppbrukt, måtte verket kjøpe CO<sub>2</sub>-kvoter. 

Verket hadde en installert effekt på 420 MW med en virkningsgrad på 58–59 %. Utstyret var i stor grad levert av Siemens. Den forventede årsproduksjon var på 3,5 TWh; ca. 3 % av elektrisitetsproduksjonen i Norge. Gassforbruket ved en normal årsproduksjon var 0,6 milliarder standardkubikkmeter, eller ca. 0,5 % av norsk gasseksport, som igjen ville ført til utslipp av ca. 1,2 millioner tonn CO2.

Byggingen av kraftverket var omstridt, da det økte Norges utslipp av CO<sub>2</sub>. Det ble godkjent av SFT i 2000. Statoil trakk seg ut av konsortiet i 2004. Kraftverket hadde installert renseanlegg for NOx og var klargjort for montering av renseanlegg for CO2. Det var planen at Kårstøs CO2 skulle lagres i Utsiraformasjonen, på samme måte med den deponeringen som Statoil og Gassnova utreder for Mongstad gasskraftverk.

Gasskraftverket på Kårstø som var Norges største, ble nedlagt i løpet av 2018. Gassturbinen ble skipet til Hamburg, kjøpt av Siemens som i sin tid bygget kraftverket. Det var også Siemens som stod for rivingen.
 
## Referanser


## Eksterne lenker
* IndustCards – «CCGT Power Plants in Norway and Sweden».
* Kårstø 420MW Gas-Fired Power Plant, Norway – PowerTechnology. Besøkt 23. august 2010.
* Naturkraft
* Kårstø gasskraftverk (NVE)
* Veidekkes nettsted: Bygging av Kårstø gasskraftverk, CCPP
* Lokasjon i OpenStreetMap
Høyteknologisenteret

**Høyteknologisenteret** er en bygning i Thormøhlens gate på Marineholmen i Bergen, eid av GC Rieber som en del av Marineholmen Forskningspark AS, og Universitetet i Bergen Eiendom AS  tidligere Høyteknologisenteret i Bergen AS. Bygningen er konstruert med to blokker; Datablokken (ferdigstilt i 1989) og Bioblokken (1990).

Senteret ble åpnet som Norges første forskningspark i 1989 og har over 1000 arbeidsplasser og  i utleieareal.

Senteret har fagmiljø innenfor marinbiologi og IKT. Andre viktige områder er bioteknologi og petroleumsforskning. 

De nederste etasjene brukes av Institutt for biologi og Institutt for informatikk.

## Referanser


## Eksterne lenker
* 
* Bergen byleksikon på nett, om Høyteknologisenteret AS Marineholmen
* www.marineholmen.com: hjemmeside
* Artikkel på GC Rieber Eiendoms nettside, – Historien om Høyteknologisenteret
Europavei 7

**E7** eller **Europavei 7** er en europavei som går mellom Pau i Frankrike og Zaragoza i Spania. Veiens lengde er 259 km.

Trasé fastlagt av UNECE: Pau – Jaça – Huesca – Zaragoza.

## Knutepunkter

}

|}

## Eksterne lenker
Maskepansermalle

**Maskepansermalle** er en art i gruppen *[[Corydoras]]*. Det er en tropisk ferskvannsfisk som blir opptil 4 cm lang. Vannet i fiskens naturlige habitat har en pH på 6,0 – 8,0, en hardhet på 2 – 25 dGH, og et temperaturområde mellom 22 og 26 °C. 

Den lever av makk, krepsdyr, insekter og plantemateriale. Den legger eggene i tett vegetasjon og vokter dem ikke. 

Maskepansermalle er en populær akvariefisk.

## Eksterne lenker
*
Coat of Many Colors

***Coat of Many Colors*** er et album og en singel fra 1971 av den amerikanske countrysangeren Dolly Parton. I tittelsangen ser Parton tilbake på oppveksten sin i fattige kår på den amerikanske landsbygda. Kåpa med mange farger sydde mora hennes av lapper. Coveret viser også en smilende, blond jentunge kledd i ei slik kåpe. 

«A Better Place to Live» kan sies å være en sang typisk for sin tid, med sin utopiske lengsel etter en fredfull verden der alle mennesker lever i kjærlighet til hverandre. Alt i alt inneholder tekstene – de fleste skrevet av Parton sjøl – mye enkel livsvisdom. Parton ser ut til å ha lagt mye av seg sjøl i disse sangene, og mange av dem har hun brukt igjen på seinere album.

## Sporliste
#«Coat of Many Colors» (Parton) – 3:04 
#«Traveling Man» – (Parton) – 2:40  
#«My Blue Tears» – (Parton) – 2:16  
#«If I Lose My Mind» – (Parton, Porter Wagoner) – 2:29  
#«The Mystery of the Mystery» – (Parton, Wagoner) – 2:28  
#«She Never Met a Man (She Didn't Like)» – (Parton) – 2:41 
#«Early Morning Breeze» – (Parton) – 2:54 
#«The Way I See You» – (Parton, Wagoner) – 2:46  
#«Here I Am» – (Parton) – 3:19  
#«A Better Place to Live» – (Parton) – 2:39 

## Eksterne lenker
* 
* Coat Of Many Colors på Dolly Parton On-Line
.455 Webley

**.455 Webley**, **.455 Brit.** eller **.476 Webley** er en britisk patron for revolver, vanligst brukt i Webley & Scotts sine revolvere Webley Mk I – VI.

Patronen ble i utgangspunktet utviklet for å bruke i Beaumont-Adams revolvere, bygget om fra perkusjon til patronrevolvere. Løpet på disse revolverne var dimensjonert for å bruke en 54 lødig rundkule, som tilsvarte litt over 0.45 tommer i diameter. Patronen ble originalt kalt som .450 Adams. Senere ble den redesignet til .476 Webley, med litt kortere hylse. Etter overgangen til røyksvakt krutt ble patronen døpt om (selv om kaliberet i praksis var det samme), for å minske faren for at de nye, kraftigere patronene skulle brukes i gamle våpen som var laget for svartkrutt.

På tross av forskjellene i kruttype, kulediameter og hylselengde gikk de fleste patronene om hverandre i det britiske forsyningsystemet. De nye Enfield revolverene brukte Adams-patroner, og senere Webley revolvere kunne ta både Adams- og .476 kallibrede varianter. De nyeste .455-variantene med røyksvakt krutt (Mk.III-variantene og senere) har for høyt trykk for de eldre revolverne, men disse var på dette tidspunktet (1898) faset helt ut av den britiske hæren.

## Se også
Liste over patrontyper

## Referanser


## Eksterne lenker
* Those Confusing .455s (engelsk)
St. Svithun skole

:*Så du kanskje etter* St. Svithun videregående skole*?*

**St. Svithun skole** er en ungdomsskole i Stavanger kommune i Rogaland. Den ligger sentralt på Storhaug, like ved Storhaug skole og nær Nylund skole. 

Skolen har elever på 8. til 10. trinn. Det er fem «ordinære» klasser på hvert trinn, A, B, C, D og E. Skolen har 40 ansatte og ca. 400 elever fordelt på 15 grupper.

## Navnet
Skolen er oppkalt etter Stavanger bys skytshelgen, St. Svithun, en tidligere biskop i Winchester i England som etter sin død ble kåret til helgen av den katolske kirke.

## Bygningen
St. Svithun skole ble bygget i årene 1918&ndash;19 og har et bruttoareal på 33 400 kvadratmeter. Skolen ble tegnet og oppført av byarkitekten Johs. Th. Westbye.

Bygningen har en hovedfløy og to sidefløyer, som sammen danner en U-form rundt skolegården. Den har en bærende konstruksjon i betong og taket er tekket med takstein. I en av sidefløyene finnes et svømmebasseng som også var det første innendørsbassenget i Norge.

Tidligere var det realskole og gymnas i bygget, men i 1968 flyttet gymnaset (nå St. Svithun videregående skole) inn i nye bygninger på Tjensvoll.

I oktober 2005 startet et omfattende rehabiliteringsarbeid. Skolen ble ferdigstilt i juni 2007. Arbeidet hadde en prislapp på over 110 millioner kroner. Alminnelig undervisning i bygget begynte ved skoleåret 2007/2008. Offisiell åpning fant sted 29. november 2007 ved Stavangers ordfører Leif Johan Sevland. Skolen ligger i Vikedalsgata 11 i Storhaug bydel.

## Barneskoler som sogner til skolen

*Storhaug skole
*Nylund skole
*Vassøy skole

## Eksterne lenker
* St. Svithun skole erlingjensen.net
Midnight Express

***Midnight Express*** er en britisk-amerikansk dramathriller fra 1978 regissert av Alan Parker. Filmen handler om amerikaneren Billy Hayes som havner i et brutalt tyrkisk fengsel etter å ha blitt tatt med to kg hasj mens han er på ferie. Den internasjonale situasjonen gjør at han får en urimelig lang dom. En flukt synes som eneste mulighet for å overleve. Hovedrollen som Hayes spilles av Brad Davis, mens sentrale biroller spilles av Randy Quaid, John Hurt, Irene Miracle og Paul L. Smith. Manus ble skrevet av Oliver Stone og bygger på Hayes selvbiografi fra 1977.

Partituret ble skrevet av Giorgio Moroder og temaet fra filmen, «Chase», ble en hit.

*Midnight Express* ble belønnet med Golden Globe for beste film og to Oscar (både for manus og for musikk).

## Handling
Filmen er en dramatisert versjon av amerikaneren Billy Hayes liv i et tyrkisk fengsel på 1970-tallet. I 1970 arresteres Billy Hayes av tyrkisk politi i det han er i ferd med å gå om bord på et fly i Istanbul i Tyrkia. Han blir tatt med to kilo hasj og dømmes til fire års fengsel. I mellomtiden forverres den internasjonale situasjonen mellom Tyrkia og USA. Dette gjør at Billys straff endres fra fire til 30 års fengsel. Hans fengselsopphold blir en lidelse med sult, sadisme, brutalitet og psykiske påkjenninger. Han klarer å holde ut påkjenningene, men etter en voldsepisode blir han satt på en avdeling for psykisk syke, og han innser at han må flykte for å ikke dø der.

## Om filmen

### Økonomi og popularitet
Den innbrakte 35 millioner dollar i USA og havnet på 14. plass over de mest innbringende filmene i 1978.

Produksjonskostnadene var på 2,3 millioner.

### Anmelderne
Den ble godt mottatt av anmelderne, noe som gjenspeiles i at den har fått 96 % på Rotten Tomatoes. Den amerikanske filmkritikeren Roger Ebert gav den tre av fire stjerner, mens Leonard Maltin gav den 3,5 av 4 stjerner.

VGs anmelder gav den terningkast fem. Anmelderen i CINERAMA gav den terningkast fem i 2010.
### Priser
Filmen vant seks Golden Globes, inkludert for beste film. Den vant også to Oscar, i kategoriene beste musikk og beste manus basert på annen kilde (Oliver Stone).

### Annet
Filmen ble innspilt høsten 1977 på Malta. Blant annet så ble fengselscenene ble innspilt ved Fort Saint Elmo i Valletta.

### Reaksjoner
Filmen er løst basert på boka. I virkeligheten ble ikke Hayes utsatt for noe voldtektsforsøk. Han tok heller ikke livet av sin fangevokter. I et amatøropptak fra 1999, i forbindelse med Filmfestivalen i Cannes, uttrykte Hayes i et intervju skuffelse over filmen og forteller om sine virkelige hendelser i fengselet. Han reagerte særlig på filmens fremstillingen av tyrkerne. I ettertid har også Oliver Stone beklaget hvordan det tyrkiske folk ble fremstilt i filmen. Filmen vakte forøvrig store protester fra tyrkisk hold da den kom.

## I rollene

## Referanser


## Eksterne lenker
*
Å Vestland, Vestland

**Å Vestland, Vestland** er en kjent hyllestsang til landsdelen Vestlandet. Melodien er laget av Sigurd Førsund, teksten ble utgitt i diktsamlingen *I Dalom* i 1910, skrevet av Tore Ørjasæter. Teksten er patriotisk. Melodien går i marsjtakt, men fremført i sakte tempo, som i Sissel Kyrkjebøs kjente versjon, fremstår den som en ballade. Den er med i NRKs bok *Norges nasjonalviser* (1995).

Sangtekst:

Å Vestland, Vestland! Når eg ser deg slik

med fagre fjell og fjord og tronge vik,

det stig i all sin venleik stort og vilt

og atter møter meg so mjukt og mildt.


Og som det for mitt syn er dimt og dult,

Det opnar seg eit utsyn yndefullt:

igjennom tunge sky og skoddehav

den blide fjorden ser eg blånen av.

Og gleda strøymer i meg still og stor

med glans av bjørkeli og blåe fjord.

Og i meg sjølv eg kjenner dypter av

den stille skogen og det store hav.


Min lette båt ein solblank kveld eg ror,

sjå fjell og himil sym på stille fjord,

og djupe dalen med sitt grøne fang,

som skin av lauv og blom frå lid og vang.


Sjå skuggane som kliv dei kvasse fjell,

lik dagsens timar tøyer seg mot kveld.

Det sveiper seg umtind og tronge dal

eit draumeslør av sumarnatti sval.
## Referanser


## Eksterne lenker
* sissel.net: sangteksten
Aikaterine

**Aikaterine** er et gresk kvinnenavn med usikker opprinnelse.

## Utbredelse
*Ekaterini* (*Αικατερίνη*) er et svært vanlig kvinnenavn i Hellas. Varianten *Ekaterina* (*Екатерина*) er et vanlig navn i Russland.

|}

## Kjente personer med navnet
* Ekaterini Batzeli (f 1958), gresk politiker
* Ekaterini Thanou (f 1975), gresk sprinter

## Referanser


## Eksterne lenker
*
Liste over Nordens største byer

Dette er en liste over de største byområdene i Norden. Innbyggertallene er basert på offentlig statistikk over innbyggere i tettsteder. I Danmark, Finland, Island og Norge offentliggjøres slik statistikk årlig. Tallene for Norge er fra , for Danmark fra 1. januar 2024, og for Finland 31. desember 2023. I Sverige publiseres tallene bare hvert femte år, og tallene for Sverige er fra 31.12.2020. For Island og Reykjaviks del er tallene fra 1. januar 2023.

## Referanser
Økonomisk Rapport

***Økonomisk Rapport*** var et månedsmagasin som ble gitt ut av Fora Medier.

Magasinet ble etablert i 1974 av *[[Hjemmet]]* og gjennomgikk flere endringer og skiftet eiere før det ble nedlagt i 2013.

Ansvarlig redaktør var Terje Aurdal.

## Referanser
Oljesølet under Gulfkrigen

**Oljesølet under Gulfkrigen** er regnet som det alvorligste oljesølet i historien, spesielt i områder omkring Kuwait og Irak.

## Årsaker til oljesølet
Den 23. januar 1991 åpnet Irakiske styrker kraner ved en oljeterminal og dumpet olje fra flere oljetankere i Persiabukten.
Norsk Grammatik

***Norsk Grammatik***, skrevet av Ivar Aasen, er ei bok om norsk grammatikk som ble utgitt i 1864.  Boka er en omarbeida utgave av *[[Det norske Folkesprogs Grammatik]]* som kom ut i 1848.  Aasen hadde nå fått større innsikt i grammatisk teori. Det viktigste var likevel at 1864-utgaven av *Norsk Grammatik* er en normativ grammatikk for et nytt skriftmål, ikke som 1848-utgaven en deskriptiv (beskrivende) grammatikk for talemålet.

Aasen mente at norske bygdemål sett under ett inneholdt et sjølstendig språk. Formålet med grammatikken var å framstille grunnreglene i dette norske språket slik det ble talt da boka ble skrevet. Aasen satte her opp det endelige framlegget sitt til normal for det nye landsmålet.

Grammatikken har fem avdelinger:

*Lydlæra, ei forklaring over lydforrådet og uttalen.
*Ordformene, de grunnformene og endelsene som gjør at vi kan skille orda fra hverandre.
*Bøyingsformene, det vil si de grammatiske formene orda får.
*Orddanninga, som systemet ord blir danna etter.
*Setningslæra, om hvordan orda blir satt sammen til setninger.

I to tilleggskapitler går han gjennom *bygdemåla* og *[[landsmål|landsspråket]]*.  Aasen mente at den skriftlige formen av landsspråket burde *være den fuldkomneste, reneste og værdigste Form av Folkets Tale*. Boka framstilte det norske folkespråket, men den var skrevet på dansk.

## Litt om bøyingsformene
Av boka på 390 sider er kapittelet om bøyingsformer det største, med flere enn 100 sider. Her er det bare plass til noen eksempler på formene Ivar Aasen satte opp i grammatikken:

### Substantiv
**Sterke hannkjønnsord**:

**Svake hannkjønnsord**:

**Sterke hunnkjønnsord**:

**Svake hunnkjønnsord:**

**Intetkjønnsord** uten ending og med ending på -e::

**Intetkjønnsord som ender på -a:**

### Pronomen

### Verb
Verba har fire framstillingsmåter (modus), nemlig fortellende (indikativ), forbindende (konjunktiv), bedende (imperativ) og ubundet (infinitiv). De blir bøyd i tre tider: fortid (preteritum/imperfektum), samtid (presens) og framtid (futurum) og to tallformer: entall og flertall.

**Dei sterke verba** følger seks klasser etter lydskiftet i vokalen, her følger noen eksempler:

Hovedmerket for *dei svake verba* er at de i fortid ender på en *d* som noen ganger legges til rotstammen, andre ganger etter en innskutt *a* (*lag-de* eller *kast-a-de*).  Etter *s, t, p,* og *k* blir *d*-en omgjort til en *t*, av og til òg etter *r, l* og *n*. I supinum ender de på *-t*, i partisipp på *-d*.

Noen eksempler:

Konjunktivformene av disse verba er *telje*, *døme*, *kaste*; imperativformene er *tel!*, *døm!* og *kast!*.

### Adjektiv
Bøying av sterke og svake adjektiv i kjønn og tall i bestemt og ubestemt form:

### Tallord
Tallorda har et fullstendig og et enklere, mer alminnelig bøyingsmønster. Det alminnelige mønsteret:

## Kilder
* Ivar Aasen: *Norsk Grammatik*, Alb. Cammermeyers Forlag, 2. opl. 1899''

## Eksterne lenker
* Nettpresentasjon og digital utgave fra Aasentunet
Bal Thackeray

**Bal Keshav Thackeray** (marathi: बाळ केशव ठाकरे,født 23. januar 1927 i Pune i Britisk India, død 17. november 2012 i Mumbai) var en indisk politiker. Han var grunnlegger av og formann i partiet Shiv Sena («Shivas amé»). 

På tross av at Thackeray aldri hadde valgte politiske verv, ble han ansett som den mektigste mannen i delstaten Maharashtra. Den politiske plattformen til Thackeray er basert på hindunasjonalisme og marathisk etnosentrisme.

## Liv og virke
### Bakgrunn
Bal Thackeray var sønn av Ramabai og Keshav Sitaram Thackeray (også kjent som 'Prabodhankar'). Han var den eldste av ni søsken og tilhørte det marathi Chandraseniya Kayastha Prabhu eller *CKP community*. Keshav var en progressiv sosialaktivist og forfatter som var med i Samyukta Maharashtra Movement i 1950-årene, og som gikk inn for en forent stat ved navn Maharashtra for de marathitalende omdeler, med Bombay som hovedstad.

### Karriere og politisk innflytelse
Keshavs politiske synspunkter inspirerte sønnen Bal Thackeray.

Thackeray begynte karrièren på 1950-tallet som avistegner i *Free Press Journal* i Bombay. Avistegningene ble også trykket utenfor Indias grenser, blant annet i søndagsutgaven av *[[The New York Times]]*. Utover på sekstitallet ble han mer interessert i politikk, og var med på utgivelsen av marathi-avisen *Marmik*. 

Thackeray stiftet Shiv Sena i 1966. Basisen for partiet var at Thackeray mente at det kulturelle presset utenfra på Maharashtra var for stort. Som Shiv Sena-leder har han blant annet gått hardt ut mot muslimsk innvandring til byen, har blitt anklaget for å fyre opp under de anti-muslimske opptøyene som kostet nesten tusen mennesker livet i 1992–93. Han har også uttalt at han er en fan av Hitler og sagt at når «muslimer i India oppfører seg som jødene gjorde i Tyskland, så må India takle muslimene på samme måte som Hitler-Tyskland behandlet jødene».

På 1990-tallet fikk han omdøpt byen Bombay til Mumbai (etter gudinnen Mumbadevi).

Thackeray og partiet ble etterhvert en politisk maktfaktor. Etter valget i 1995 fikk Shiv Sena 138 av 288 seter i delstatsforsamlingen, og sammen med Bharatiya Janata Party dannet de en koalisjonsregjering.

## Referanser


## Eksterne lenker
* Profile: Bombay's militant voice i BBC News
Sterbas pansermalle

**Sterbas pansermalle** er en art i gruppen *[[Corydoras]]*. Det er en tropisk fisk som blir ca. 6,5&nbsp;cm lang. Den skiller seg fra andre *Corydoras* med sine hvite prikker på hodet fra øynene ned til munnen. Den forveksles noen ganger med *[[Corydoras haraldschultzi]]*; forskjellen er at sistnevnte har et mønster av svarte prikker på hvit bakgrunn på hodet, altså motsatt av Sterbas pansermalle.

Sterbas pansermalle er en populær akvariefisk. Det er en stimfisk og bør holdes i grupper på fem eller flere individer.  I naturen lever den i bløtt, surt vann. Arten er imidlertid hardfør, og akvariedrettede eksemplarer er tilpasset mer varierte vannverdier. Da den tolererer varmere vann enn de fleste andre *Corydoras*-arter, regnes den som en høvelig bunnfisk i discus-akvarier. Arten er også tilgjengelig i en albino- og en svart variant.

Den foretrekker en temperatur mellom 24 og 28&nbsp;°C, en pH mellom 6,0 og 7,5, og en hardhet på 1-10 °dH.

## Eksterne lenker
*
Menneskejakt (1980)

:*Se også [[Menneskejakt (andre betydninger)]]*

***Menneskejakt*** (originaltittel: *The Hunter*) er en amerikansk action-thriller fra 1980 regissert av Buzz Kulik. Hovedrollen spilles av Steve McQueen, mens sentrale biroller spilles av Eli Wallach, Kathryn Harrold, LeVar Burton, Ben Johnson, Tracey Walter og Richard Venture.

Filmen er løst basert på en sann historie om en mann som har til yrke å bringe inn kriminelle som har brutt kausjonsbestemmelsene.

Dette var den siste filmen som Steve McQueen medvirket i før han brått døde i 1980.

## Handling
Ralph 'Papa' Thorson er en dusørjeger med base i Los Angeles, men som opererer i forskjellige amerikanske storbyer. Thorson har nettopp tatt en kriminell som viser seg å være nevø av den lokale sheriffen, noe som skaffer ham problemer. Langt mer alvorlig blir problemene når en tidligere psykotisk straffefange, som han tidligere har huket inn, er etter ham. Den tidligere straffefangen går heller ikke av veien for å bruke hans gravide venninne for å finne og ta livet av Thorson.

## Om filmen
*Menneskejakt* ble en moderat publikumssuksess i USA, hvor den innbrakte $16,6 millioner og havnet på 42. plass over de mest innbringende filmene i 1980.

Den fikk blandet mottakelse, noe som gjenspeiles i at den har fått 50 % på Rotten Tomatoes. Den amerikanske filmkritikeren Roger Ebert gav den 1,5 av 4 stjerner, mens Leonard Maltin har gitt den BOMB.

## I rollene
*Steve McQueen –  Ralph 'Papa' Thorson 
*Eli Wallach –  Ritchie Blumenthal 
*Kathryn Harrold –  Dotty 
*LeVar Burton –  Tommy Price 
*Ben Johnson –  Sheriff Strong 
*Richard Venture –  Spota 
*Tracey Walter –  Rocco Mason 
*Thomas Rosales Jr. –  Bernardo
*Teddy Wilson –  Winston Blue

## Referanser


## Eksterne lenker
*
Stegaberg Idrettslag

**Stegaberg Idrettslag** ble stiftet i februar 1965 i Tysvær og er tilsluttet Norges Idrettsforbund gjennom Rogaland Idrettskrets. Stegaberg Idrettslag har klubbhus og arenaer på Frakkagjerd i Førresfjorden.

Klubben har hatt jevn vekst og teller i dag om lag 750 medlemmer innenfor fotball, friidrett, sykkel, skøyter og barneidrett. Klubben har også en aktiv helsesportgruppe som har medlemmer fra hele Haugalandet. I 2004 ble det vedtatt å opprette et tilbud innenfor volleyball.

## Verdigrunnlag
Stegaberg Idrettslag har vedtatt 5 grunnverdier som skal prege klubbens aktiviteter gjennom holdning og handling:
*Skape trivsel 
*Være åpen/inkluderende 
*Være allsidig 
*Et sosialt idrettslag  

Klubben ledes av et hovedstyre.

## Historikk

### Fotball
Stegabergs fotballag rykket opp til 4. divisjon i sesongen 2007. Det var da 10 år siden a-laget sist lå i 4. divisjon. A-laget rykket ned til 5. divisjon i 2012. I 2015-sesongen rykket laget igjen opp i 4. divisjon. Etter 2016-sesongen måtte Stegaberg igjen rykke ned til 5. divisjon.

Fra 2015 har Stegaberg også et annetlag på seniornivå. 

#### Kjente spillere
Tippeliga og landslagsspillere som fra Stegaberg IL:
*Alexander Søderlund
*Aud Irene Eikemo (ildsjel)

#### Menn
Divisjonsutvikling for herrenes seniorlag, hvor den øverste viser a-laget, og den under for samme året viser 2.-laget.

### Arrangementer
Stegaberg holder årlig Stegacup, tidligere Labb- og Linecup, der det spilles sjuerfotball og femmerfotball.

## Eksterne lenker
*
Pekka Koskela

**Pekka Koskela** (født 29. november 1982 i Mänttä) er en finsk skøyteløper. Han har spesialisert seg på sprintdistansene 500 og  meter, og satte 10. november 2007 verdensrekord på  meter med tiden 1.07,00 under verdenscupen i Salt Lake City. 

I 2001 satte Koskela juniorverdensrekord på 500 meter med tiden 35,89. Under VM på enkeltdistanser i Inzell i 2005 delte han bronsemedaljen på  meter med Petter Andersen. Han deltok i 2006 i OL i Torino hvor han ble nummer 10 på 500 meter. I 2007 tok han sølv under sprint-VM i Vikingskipet på Hamar.

Koskela representerer laget Seinäjoen Urheilijat i hjembyen Seinäjoki. Han er student ved den tekniske høgskolen i Helsingfors. Han er en yngre bror til Pasi Koskela som også har deltatt i sprint-VM og enkeltdistanse-VM.

## Personlige rekorder

## Referanser




## Eksterne lenker
* 
* 
* 
* 
*  Pekka Koskela på www.ISU.html.infostradasports.com
*  Pekka Koskela på SpeedskatingResults.com
*  Pekka Koskela på Jakub Majerski's Speedskating database (Adelskalender distanser og sammenlagt)
* 
* 
* 
;Bilder
*  Bilder av Pekka Koskela på DesgPhoto.com/SpeedSkatingPhotos.info
Oasen Storsenter

**Oasen Storsenter** er et kjøpesenter i Karmøy kommune, nær kommunegrensen til Haugesund. Olav Thon Eiendomsselskap ASA kjøpte Oasen i 1998, de siste årene har senteret fått en betydelig ansiktsløfting.

Arealet på senteret er ca. 37&nbsp;000 m² og senteret har rundt 65 butikker samt 20 øvrige leietakere. Butikktilbudet utgjøres blant annet av XXL,Meny, REMA 1000, Clas Ohlson, H&M, Vinmonopolet, Bolia og et utvalg spisesteder. Det finnes også turistinformasjon, post, treningssenter, legesenter, apotek, tannklinikk og annet. Omsetningen i 2022 var på 1,04 milliarder kroner.

Senteret har  parkeringsplasser og lynladestasjon for elbiler. Norheim bussterminal, 150 meter nord for senteret betjenes av lokale busser, mens holdeplassen Oasen Storsenter, vest for senteret langs E134, betjenes av ekspressbusser. 

I oktober 2018 ble siste byggetrinn åpnet. Dette består av et tilbygg med  kvadratmeter handelsareal over to etasjer, med innendørs parkering under.

## Referanser


## Eksterne lenker
* Oasen Storsenter, nettsted for senteret
The Hunter (sang)

***The Hunter*** er en sang skrevet av Booker T. Jones, C. Wells, Al Jackson Jr., Donald Dunn og Steve Cropper som ble spilt inn og gitt på albumet *Born Under a Bad Sign* med Albert King i 1967. Sangen ble gitt ut på singel i 1969.

Ike & Tina Turner spilte inn sangen og ga den ut på singel i 1969. Singelen kom på 37.-plass på R&B-lista og 93.-plass på Pop-lista. Sangen ble også gitt ut på albumet *[[The Hunter (album)|The Hunter]]* senere samme år. Singelen ble nominert til en Grammy for *Best Female R&B Vocal Performance*.

The DT's spilte inn sangen og ga den ut på albumet *Nice 'n' Ruff* i 2005.
August Ferdinand Möbius

**August Ferdinand Möbius** (født 17. november 1790 i Schulpforta, død 26. september 1868 i Leipzig) var en tysk matematiker og astronom.

Möbius arbeidet med geometri, topologi og teoretisk astronomi. Han er best kjent for den ensidige overflaten, kjent som Möbius’ bånd. Möbius studerte under Carl Friedrich Gauss og var professor ved Universitetet i Leipzig.

Hans sønn er språk- og literaturforskeren August Theodor Möbius.

## Referanser


## Eksterne lenker
*
Tom Aldredge

**Tom Aldredge** (1928–2011) var en amerikansk skuespiller, kjent fra-serien *[[Sopranos]]*.

Aldredge jobbet mest på teaterscenen, blant annet på Broadway. Han filmdebuterte i ''The Mouse on the Moon'' (1963) og har siden hatt biroller i filmer som blant annet *[[What About Bob]]* (1991), *[[Cold Mountain]]* (2003) og *[[The Assassination of Jesse James by the Coward Robert Ford]]* (2007).

Han spilte rollen som Tony Sopranos svigerfar, Hugh De Angelis, i tv-serien *[[Sopranos]]*.

Han mottok en Daytime Emmy i 1978 for sin opptreden i episoden "Henry Winkler Meets William Shakespeare" i programmet *CBS Festival of Lively Arts for Young People*.

Han var gift med kostyme-designer Theoni V. Aldredge.

## Referanser


## Eksterne lenker
*
Riska ungdomsskole

**Riska ungdomsskole** er en ungdomsskole beliggende på Hommersåk i Riska bydel i Sandnes kommune i Rogaland.

Skolen er bygget ut, og inneholder et amfi, bibliotek og datarom. Elevene ved skolen bruker Riskahallen som arena for kroppsøving. Høsten 2009 tok skolen i bruk nye oppussede lokaler.

Skolens rektor heter Øyvind Fjermestad, og skolen har et mål om å bli «best i byen på trivsel, læring og motivasjon».

## Eksterne lenker
*
Giovanni Ribisi

**Antonio Giovanni Ribisi** (født 17. desember 1974) er en amerikansk skuespiller. Han var født og oppdratt i Los Angeles i California, av Gay Landrum og Albert Ribisi. Han er tvillingbror til Marissa Ribisi og har en annen søster, Gina Ribisi. 

Ribisi var gift med Mariah O'Brien fra 18. mars 1997 til 3. november 2001. De har en datter, Lucia (født 1997).  

I 2012 giftet Ribisi seg med Agyness Deyn, men i 2015 skilte de seg.

## Filmografi
* * [[Ted 2]]* (2015)
* *[[Playing It Cool]]* (2015)
* *[[A Million Ways to Die in the West]]* (2014)
* *[[Gangster Squad]]* (2013)
* *[[The Rum Diary]]* (2011)
* * [[Public Enemies (film)|Public Enemies]]* (2009)
* *[[Avatar (film)|Avatar]]* (2009)
* *[[The Dog Problem]]*  (2007)
* *[[Perfect Stranger]]* (2007)
* *[[The Dead Girl]] * (2006)
* *[[10th & Wolf]]* (2006)
* *[[The Big White]]* (2005)
* *[[My Name Is Earl]]* (2005)
* *[[Flight of the Phoenix (2004)|Flight of the Phoenix]]* (2004)
* *[[Love's Brother]]* (2004)
* *[[Sky Captain and the World of Tomorrow]]* (2004)
* *[[Basic (film)|Basic]]* (2003)
* *[[Cold Mountain (film)|Cold Mountain]]* (2003)
* *[[I Love Your Work]]* (2003)
* *[[Lost in Translation (film)|Lost in Translation]]* (2003)
* *[[Masked and Anonymous]]* (2003)
* *[[Heaven (film)|Heaven]]* (2002)
* *[[Shot in the Heart]]* (2001)
* *[[According to Spencer]]* (2001)
* *[[The Virgin Suicides (film)|The Virgin Suicides]]* (2000)
* *[[Boiler Room]]* (2000)
* *[[The Gift (film fra 2000)|The Gift]]* (2000)
* *[[Gone in Sixty Seconds]] ([[2000]]* (2000)
* *[[It's the Rage (film)|It's the Rage]]* (2000)
* *[[The Mod Squad (film)|The Mod Squad]]* (1999)
* *[[The Other Sister]]* (1999)
* *[[First Love, Last Rites]]* (1998)
* *[[Saving Private Ryan]]* (1998)
* *[[Phoenix (film)|Phoenix]]* (1998)
* *[[Lost Highway]]* (1997)
* *[[The Postman (film)|The Postman]]* (1997)
* *[[That Thing You Do]]* (1996)
* *[[SubUrbia (film)|SubUrbia]]* (1996)
* *[[Scotch and Milk]]* (1996)
* *[[The Hills Have Eyes III]]* 1995)
* *[[Walker Texas Ranger]]* (1994)

## Referanser


## Eksterne lenker
* 
*
Jerry Adler

**Jerry Adler** (1929–2025) var en amerikansk regissør og skuespiller, best kjent fra serien *[[Sopranos]]*. 

Adler kom fra en jødisk teaterfamilie og startet sin teaterkarriere i 1950. Fra 1999 til 2007 spilte han rollen som den jødiske lånehaien Herman «Hesh» Rabkin i serien *[[Sopranos]]*. Utover dette hadde han flere opptredener i serier som blant annet *[[Mad About You]]* og *[[The Good Wife]].*

## Referanser


## Eksterne lenker
*
Peter Skov-Jensen

**Peter Skov-Jensen** (født 9. juni 1971) er en dansk tidligere fotballspiller. Han var keeper og spilte sist for Køge Boldklub i 2008, hvor han kom fra den norske klubben Sandefjord og fra tyske VfL Bochum.

Han fikk fire landskamper for det . Tidligere i karrieren spilte han for de danske klubbene FC Midtjylland og Esbjerg.

## Referanser


## Eksterne lenker
*
Close to the Edge

***Close to the Edge*** er det femte albumet til det engelske progressiv rock-bandet Yes, utgitt i september 1972. Albumet består av tre lange komposisjoner, hvorav de to første er inndelt i flere satser med egne titler. Albumet er nærmest en definisjon av begrepet progrock. 

Albumet kom på 3.-plass på Billboard 200 i USA, og på 4.-plass på UK Albums Chart i Storbritannia.

I 2024 kom albumet på førsteplass på listen 50 Greatest Prog Rock Albums Of All Time gitt ut av uDiscover Music.

## Bakgrunn

Bandet benytter her den episke komposisjonsstilen til sin ytterste grense (bokstavelig talt «close to the edge»), og Yes presenterer her det som regnes som deres største kreative høydepunkt. Tekstene er ifølge Jon Anderson inspirert av Herman Hesses bok *Siddhartha*, og er sterkt preget av mystikk og åndelighet. «And You And I» og «Siberian Khatru» har siden utgivelsen blitt spilt på nærmest samtlige av bandets konserter.

Straks etter at albumet var ferdig innspilt sommeren 1972, besluttet Bill Bruford seg for å forlate bandet. Alan White ble raskt valgt som Brufords erstatter. White spiller ikke på albumet, men måtte lære seg det i løpet av tre dager – før bandets neste turné startet. Bruford tilbød seg å bli med på de første konsertene for å «lære opp» Alan White, men White og resten av bandet takket høflig nei, og det var kun White som spilte trommer på den påfølgende turneen.

Albumet hadde i 2021 solgt  1 475 687 eksemplarer.

## Sporliste
**Side A**
# «Close to the Edge» (Jon Anderson, Steve Howe) – 18:42
#:I. «The Solid Time of Change»
#:II. «Total Mass Retain»
#:III. «I Get Up I Get Down»
#:IV. «Seasons of Man»
**Side B**
# «And You And I» (Anderson, Bill Bruford, Howe, Chris Squire) – 10:09
#:I. «Cord of Life»
#:II. «Eclipse» (Anderson, Bruford, Howe)
#:III. «The Preacher the Teacher»
#:IV. «Apocalypse»
# «Siberian Khatru» (Anderson, Howe, Rick Wakeman) – 8:55
### Bonusspor på remaster-utgivelse på CD fra 2003

## Personell
*Jon Anderson – vokal
*Chris Squire – bass, vokal
*Steve Howe – gitarer, vokal
*Rick Wakeman – piano, Mellotron, Hammondorgel, kirkeorgel, cembalo og Moog synthesizer
*Bill Bruford – trommer, perkusjon

## Ny-utgivelser
*1988&nbsp;– Atlantic&nbsp;– CD
*1994&nbsp;– Atlantic&nbsp;– CD (Remaster)
*2001&nbsp;– Japansk Limited Edition 
*2003&nbsp;– Rhino&nbsp;– LP & CD (Remaster med bonusspor)

## Referanser


## Litteratur
*

## Eksterne lenker
* 
* Yhwh.com – Tekstanalyse 
* Yesworld.com – Musikkanalyse
QuarkXPress

**QuarkXpress** er et program for å formgi trykksaker på skjerm, også kalt et sideombrekkingsprogram eller desktop publishing (DTP), som er utviklet av Quark Inc.

Etter lanseringen i 1987 var QuarkXpress lenge mer eller mindre enerådende på markedet for sideombrekkingsprogrammer. Inntil da hadde Aldus PageMaker (senere Adobe PageMaker) på det nærmeste hatt monopol på det samme markedet. QuarkXPress har de siste (anslagsvis) 15 årene i sin tur blitt kraftig forbigått av Adobe InDesign som ble lansert i 1999. I tillegg «utkonkurrerte» QuarkXPress på sett og vis seg selv dette året ved å lansere en så god versjon (versjon 4.1) at mange mediebedrifter rett og slett ikke så noe poeng i å oppgradere etter dette, veid opp mot kostnadene. Versjon 4.1 benyttes fortsatt i en del mindre avishus og trykkerier.

Quark slet dessverre lenge med et dårlig omdømme i forhold til notorisk dårlig kundeservice og det som av mange ble vurdert som en veldig høy pris. Prisen på QuarkXPress lå på rundt 16 000 kr for en enkelt lisens ved tusenårsskiftet, men selges i 2016 for 999 euro. Denne lavere prisen, kombinert med at Adobe har gått over til sin av mange freelancere hardt kritiserte abonnementsmodell Creative Cloud, sies å være grunnlaget for at Quark Inc. håper på framgang i markedsandeler i årene framover.

Mye av den tidlige suksessen med QuarkXpress kom av at programmet allerede ved lanseringen hadde en rekke funksjoner som etter datidens standard var meget kraftige. Dette hang også sammen med at QuarkXPress lot seg kjøre på en vanlig Apple Macintosh. Programmet utvikles fortsatt både for Mac og Windows, og QuarkXPress 2017 er ventet lansert første halvår i 2017.

## Referanser


## Eksterne lenker
*
Enemy of the State

***Enemy of the State*** er en amerikansk action-thriller med Will Smith, Gene Hackman og Jon Voight i hovedrollene. Regi er ved Tony Scott.

## Handling
NSA (National Security Agency) er et mektig etterretningsorgan i USA som driver overvåkning av fiender av staten. De vil ha gjennom et forslag som vil gjøre det mulig for dem å overvåke uten begrensninger, noe som vil gjøre dem enda mektigere og samtidig svekke personvernet i USA betraktelig. Flere senatorer er imot dette, men NSA-folkene med Thomas Reynolds (Jon Voight) i spissen presser på. Da lederen for senatskomiteen nekter å gi seg, blir han drept av NSA-agenter anført av Reynolds. Drapet blir tilfeldigvis filmet, men fotografen blir oppsporet, jaktet ned og drept. Men før agentene får tak i filmen klarer han å gi fra seg til Robert Dean (Will Smith), uten at han merker det. 

NSA-visedirektøren, Reynolds, setter inn masser av ressurser for å finne filmen. Han vil gjøre alt for å stoppe at Dean skulle finne ut at han har filmen og gå til pressen med informasjonen. 

Dean finner plutselig at livet hans er snudd opp ned. Han mister jobben, alle kjente er overvåket, han blir dratt gjennom søla og agenter lurer rundt hvert hjørne med hypermoderne overvåkningsutstyr. Han må klare å holde seg et skritt foran, uten at han vet hvorfor dette skjer med akkurat han. Men, i skyggene lurer en hjelper, en tidligere ansatt i NSA som har levd i skjul siden slutten av 1970-tallet da han mer eller mindre forlot organisasjonen frivillig.

## Om filmen
*Enemy of the State* er en "paranoia"- eller "storebror-ser-deg" film hvor man har fokusert ekstra mye på teknoligien, noe som omfatter sofistikert avlyttingsutstyr, satellittovervåking og andre høyteknologiske instrumenter som ligger forut i sin tid. Den inneholder også noe halsbrekkende og godt uttenkte jakt-scener. 

DVD-arkivet skriver (2007): «Handlingen er like aktuell, om ikke enda mer nå i årene etter World Trade Center tragedien og påfølgende terroristaksjoner. Under påskudd av å kunne fange opp terrorister, har flere lover blitt, eller kommer til bli, vedtatt som tillater utvidede former for overvåkning – av oss alle i prinsippet». http://dvdarkivet.no/review.php?dvdID=1177583245.

## I rollene

## Eksterne lenker
*
Missing in Action

***Missing in Action*** er en amerikansk action-krigsfilm fra 1984 med Chuck Norris i hovedrollen. Regi er ved Joseph Zito.

## Handling
Etter en nervepirrende flukt fra en vietnamesisk krigsfangeleir for 10 år siden, vender oberst James Braddock (Norris) tilbake på et livsfarlig oppdrag; Han må lokalisere og redde de siste amerikanske soldatene i de vietnamesiske leirene fra umenneskelig fangenskap. Med hjelp fra en vakker ansatt i Utenriksdepartementet og en gammel makker fra hæren begynner Braddock å innhente topphemmelig informasjon samt et helt arsenal av de mest moderne våpen som finnes. Nå er han en ren enmannshær som er parat til å skyte og sprenge seg vei inn i Vietnam.

## Om filmen
Filmen fikk jevnt over dårlige kritikker http://www.rottentomatoes.com/m/1014008-missing_in_action/ og ble en moderat suksess på kino http://www.imdb.com/title/tt0087727/business.

*Missing in Action* fikk to oppfølgere: *[[Missing in Action 2: The Beginning]]* (1985) og ** (1988). 

*Missing in action*-filmene er svært pro-Amerikanske og er lagd omtrent i samme stil som *[[Rambo – First Blood II|Rambo II]]* der "amerikanske soldater i hemmelig fangenskap i Indokina" også var tema. Filmen *[[Livsfarlig oppdrag]]* tar også opp samme tema.

## Cast (selection)
(utvalg)
*Chuck Norris – Col. James Braddock
*M. Emmet Walsh – Tuck
*David Tress – Sen. Porter
*Lenore Kasdorf – Ann
*James Hong – Gen. Trau

## Eksterne lenker
*
Mr. Majestyk

***Mr. Majestyk*** er et amerikansk action-krim fra 1974 med Charles Bronson i hovedrollen. Regi er ved Richard Fleischer.

## Handling
Vince Majestyk (Bronson) er en tidligere U. S. Army Ranger som nå har slått seg ned som bonde. Når han nekter å leie arbeidskraft gjennom den lokale mafiaen og heller ansetter noen mexicanere, saboterer de innhøstingen hans. Når han forsøker å beskytte sine arbeidere ender han opp med å bli anmeldt for mishandling og ender derfor opp i det lokale fengselet. I fengselet møter han den aggressive leiemorderen Renda. Rendas menn forsøker senere å frigi ham, men under fluktforsøket klarer Majestyk å rømme i en bil hvor Renda sitter med håndjern. Majestyk plalegger å levere Renda over til politiet slik at han kan fortsette sin innhøsting. Renda tilbyr ham en formue hvis han lar ham gå, men Majestyk er bare interessert i gården sin. Før han klarer å fullføre planen klarer Renda å rømme. Renda sverger samtidig hevn og starter etterhvert en klappjakt på ham sammen med sine venner. Majestyk er imidlertid ingen mann som lett lar seg vippe av pinnen og snart er det han som jakter på dem.

## I rollene
*Charles Bronson &ndash; Vince Majestyk
*Al Lettieri &ndash; Frank Renda
*Linda Cristal &ndash; Nancy Chavez
*Lee Purcell &ndash; Wiley
*Paul Koslo &ndash; Bobby Kopas
*Taylor Lacher &ndash; Gene Lundy
*Frank Maxwell &ndash; Detective Lieutenant McAllen
*Alejandro Rey &ndash; Larry Mendoza
*Jordan Rhodes &ndash; Deputy Harold Richie
*Bert Santos &ndash; Julio Tomas

## Eksterne lenker
*
Khandi Alexander

**Khandi Alexander** (født 4. september 1957 i New York City) er en amerikansk danser, koreograf og skuespiller. Hun var koreograf for Whitney Houstons verdensturne fra 1989 til 1992. Senere har hun konsentrert seg om å være skuespiller og medvirket i en rekke filmer og TV-serier. Hun er i 2007 med i **.
## Referanser


## Eksterne lenker
* 
*
Oskar Hasselknippe

**Oskar Hasselknippe** (født 18. januar 1911 på Biri, død 4. juli 2001) var en norsk pressemann og motstandsmann. Han er mest kjent som ansvarlig redaktør i *[[VG]]* fra 1953 til han gikk av med pensjon i 1978. Han er den lengstsittende redaktøren i avisens historie.

Hasselknippe startet sin journalistiske karriere i avisen *Velgeren* på Gjøvik i 1931. Senere jobbet han i *[[Ringerikes Blad]]* der han var redaksjonssekretær ved krigsutbruddet i 1940. Han begynte i *VG* allerede ved oppstarten i 1945. Han var reportasjesjef før han ble ansvarlig redaktør. Som pressemann var han svært opptatt av teknologiske nyvinninger. Dette kom til uttrykk både i *VG*s spalter, og ved den produksjonsmessige utviklingen i avisen. Han sto i spissen for avisen da den la om til tabloidformatet i 1963.

Under andre verdenskrig var Hasselknippe distriktssjef for Milorg på Ringerike, Hadeland og Hallingdal. Han hadde militær bakgrunn fra Luftforsvaret, der han var kaptein.

## Bibliografi
* Olav Selvaag – Mannen med idéene (biografi 1982)
* Slik ble VG til (1985)

## Eksterne lenker
* Oskar Hasselknippe i Norsk biografisk leksikon
* Oskar Hasselknippe i Lokalhistoriewiki
* Nekrolog i VG

## Referanser